Põhjamaade viievõistluse meistrivõistlusteks valmistuv Roman Hvalõnski võitis pühapäeval Lätis Ventspilsi maratoni raames peetud 10,7 km pikkuse maanteejooksu.
Hvalõnski võitis jooksu ajaga 34.09. "Kõik läks nii nagu plaanisin. Mõtlesin, et vedama ei lähe ja kui saab, siis vormistan lõpuga võidu ära. Nii läkski. Jooksin peaaegu kogu distantsi teise koha saanud lätlase selja taga. Üks kilomeeter enne lõppu jooksin tal eest ära," rääkis Hvalõnski ajakirja jooksja Jooksuportaalile. Teisena lõpetanud lätlane kaotas talle kuue sekundiga.
Rada tundus Hvalõnskile päris kiire ja sileda profiiliga. Kümne kilomeetri vaheaeg tuli tal 32.00. "Olen siin laagris praegu ja see võistlus oli hea kontrolljooks enne nädala pärast toimuvat Põhjamaade meistrivõistlusi viievõistluses," lausus Hvalõnski.
Toimetaja: Liisi Rist